Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Arvatavas terrorirünnakus,
kus auto rammis Jeruusalemmas trammipeatuses jalakäijaid,
hukkus beebi ja viga sai veel 8 inimest.
USA välisminister Kerry:
Iisraeli ja palestiinlaste praegused suhted
pole jätkusuutlikud.
Islamistid avasid Egiptuse Siinai poolsaarelt tule
Iisraeli vägede pihta. Kaks IDF sõdurit said haavata.
Arvatavas terrorirünnakus,
kus auto rammis Jeruusalemmas trammipeatuses jalakäijaid,
hukkus beebi ja veel kaheksa inimest said vigastada.
Intsidendi videol pööras auto sõiduteelt paremale
ja kihutas paralleelsesse trammipeatusse,
rammides enne peatumist jalakäijaid.
Politsei esindaja Rosenfeldi sõnul püüdis autojuht põgeneda.
Politsei tulistas teda ja ta viibib raskes seisundis haiglas.
Veidi aja eest sõitis kahtlusaluse auto trammipeatusse.
9 inimest viidi haiglasse, 3 neist tõsises seisundis.
Kahtlusalune püüdis autost põgeneda.
Kohale saabunud politsei reageeris ja kahtlusalust tulistati.
Ilmselgelt on võimalus, et tegemist on terrorirünnakuga.
Kahtlusalune, palestiinlasest Ida-Jeruusalemma Silwani elanik
viibis varem vanglas
natsionalistlike motiividega rünnakute eest.
Intsident toimus Jeruusalemma kesklinna viiva peatee ääres,
Politsei riikliku peakorteri ja Mt Scopuse haigla lähedal.
Hukkunud lapse vanaisa sõnul polnud ta naine veel uudist kuulnud,
kuna on lennukis teel New Yorki.
Mu naine Sarah lahkus mitme tunni eest.
Ta on meie tütrega lennukis ja saabub peagi New Yorki.
Esimese asjana kuuleb ta uudist,
et meie armas lapselaps,
keda me nii kaua ootasime, on surnud.
Ta pole veel maandunud, aga saabudes ootab teda kole sõnum.
Eile õhtul peetud beebi matustel osales sadu inimesi,
sealhulgas Iisraeli president Reuven Rivlin.
Ohvri sugulase sõnul oli noorpaar mitu aastat last saada püüdnud.
Vanemad on noor USA abielupaar.
Nad on ameeriklased ja tulid siia elama
ja yešivasse õppima. Neil on siin korter.
Võttis mitu aastat,
enne kui laps lõpuks sündis,
ja nüüd, pärast kolme kuud, juhtus selline tragöödia.
Iisrael süüdistas rünnakus Gazat valitsevat Hamasi
ja delegeeris vastutuse ka PO presidendile Abbasile.
Terrorirünnak Jeruusalemmas, rünnak emale ja beebile,
on tüüpiline Hamasile,
president Abbasi partnerile palestiinlaste valitsuses.
Abbas ise jätkab kahjuks tüliõhutavat retoorikat
ja kihutustööd iisraellaste vastu,
selle asemel, et olla rahu ja lepituse jõud.
Pinged on kõrgel pärast augustis lõppenud 50-päevast Gaza sõda
ja palestiina noore tapmist Iisraeli ründajate poolt,
kes maksid kätte Hamasi poolt
Läänekaldal röövitud Iisraeli noorte mõrva eest.
Pärast traagilist rünnakut Jeruusalemma trammipeatuses,
loobiti hommikul Ida-Jeruusalemmas Ma'ale ha'Zeitimi rajoonis
araablasest Ras al-Mudi rajooni lähedal lasteaia pihta kive.
Politseijõud otsivad sündmuskohalt põgenenud kahtlusaluseid.
Puuduvad teated vigastuste ja purustuste kohta.
Öösel ja varahommikul loobiti Shuafatis, Jeruusalemmas trammi.
Tramm sai viga, kuid inimesed haavata ei saanud.
USA välisminister Kerry ütles Berliinis visiidil viibides,
et Iisraeli ja palestiinlaste praegused suhted
pole jätkusuutlikud.
Praegune olukord, status quo, pole jätkusuutlik.
President Obama ütles seda oma ÜRO kõnes,
mina olen seda korduvalt öelnud.
Enamus mõistab, et kaherahvuselise riigi
ja olukorra edasise halvenemise väljakutsete vältimiseks
on tähtis püüda leida võimalus läbirääkimisteks.
Kuid on parem seda vaikselt teha, ja just seda me teemegi.
Kerry sõnul on vaja leida tee rahukõneluste taaskäivitamiseks
ja USA on teadlik olukorra pakilisusest.
Islamistid avasid Egiptuse Siinai poolsaarelt tule,
haavates kaht Iisraeli sõdurit.
Ründajad lasid IDF patrulli pihta tankitõrjeraketi ja avasid püssitule.
Rünnak Iisraeli-Egiptuse piiril toimus Iisraeli linna Eilati
ja Gaza vahel.
Seni pole ükski islamirühmitus rünnaku eest vastutust võtnud.
Julgeolekukaalutlused
ja kümnete tuhandete Aafrika migrantide vool Iisraeli
sundis Iisraeli püstitama Eilatist Vahemere äärde Gaza sektorini
250-kilomeetrist turvatara.
See valmis 2012. a
ja on edukalt peatanud paljude Aafrika immigrantide pääsu Iisraeli.
Ka Egiptuse väed on püüdnud Siinail islamistide tegevust kärpida.
Islamistid tegutsevad
Iisraeliga piirneval seadusevaakumis poolsaarel,
kuigi piiriüleseid rünnakuid esineb seal harva.
Kairo Ülikooli juures toimunud plahvatus haavas 10 inimest,
sh politseinikke ja tavakodanikke.
Plahvatus toimus ülikooli esisel väljakul
pärast koolipäeva lõppu.
6 politseinikku ja 4 tsiviilelanikku said kergelt viga ja viidi haiglasse.
Keegi ei võtnud rünnaku eest koheselt vastutust.
Islamistid on aga teinud mitmeid rünnakuid politsei
ja sõdurite vastu,
peamiselt perifeersel, kuid strateegilisel Siinail,
kui armee kukutas mullu pärast massilisi proteste
islamistliku presidendi Morsi.
Kairo Ülikool oli protestide keskpunkt
Morsile järgnenud valitsuse vastu,
kuni võimud uue semestri alguses julgeolekumeetmeid karmistasid.
Egiptus kärbib Moslemivennaskonna tegevust
ja kuulutas nad terrorirühmituseks. Viimane väidab, et on rahumeelne.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri
israelnews@tv7.fi